**PRÍBEH KLINCA /pôstna aktivita/**

**Oslobodenie človekom pribitým na kríž**

Klince.

Obyčajný klinec na tisíc použití.

Jeden klinec nám vyrozpráva príbeh človeka – o jeho ukrižovaní.

Bolesť.

Rany krvácajú.

Klince, ktoré pribíjame my.

Nekonečné množstvo klincov, ktorými bodáme tých, ktorí sú vedľa nás.

Kto nás oslobodí?

Kristus, pribitý na kríž vytiahne klince.

Urobí z nás svojich pomocníkov pri vyťahovaní klincov naším bratom a sestrám.

- pred zhromaždenými sú 3 panely, alebo jeden veľký polystyrén rozdelený do troch častí, do ktorých sú napichané rôzne klince.

- v strede je panel s množstvom špendlíkov

- reflektorom alebo projektorom ich z boku osvetľujeme pre lepší efekt

- na strednom paneli so starými klincami a špendlíkmi rozložíme klince tak, aby nám imaginárne vytvárali siluetu Ukrižovaného.

**ÚVOD:**

Klinec a jeho príbeh.

Komentátor:

Tmavý kov vyťažený z hlbín zeme dosiahne svoj cieľ: Podnik, remeselnícka dielňa.

Oheň ho roztaví.

Modelujú ho šikovné ruky a ťažké kladivo.

Príjme tvar.

Klince dlhé, hrubé, tenké, krátke...

Vyrobené na zhotovenie veľa vecí.

Klinec alebo skoba môže byť obyčajným oporným bodom, alebo schodíkom pre výstup na vrchol, môže zaistiť lano a získať istotu.

Obyčajný klinec. A má tisíc použití.

Čo môže povedať tento jednoduchý predmet?

Klinec – príbeh človeka – tvoj príbeh.

Videl si už tisíce klincov.

Veľa si ich už pribil.

Klince zhrdzavené časom, ktoré sú pred tebou.

Držali spojené trámy a dosky na jednom zbúranom dome.

Klinec...

Tvoj život je často dobodaný od klincov:

Prenikajú do mäsa, trhajú ho.

Rany, ktoré krvácajú.

Utrpenie.

Moja bolesť.

Nesmierna bolesť ľudstva.

Ľudské chodníky posypané klincami s ostrými hrotmi.

Človek s prebodnutým životom...

**1. UKRIŽOVANÝ**

Premietnuť pomocou dataprojektoru ukrižovanie Ježiša Krista z filmu Ježiš Nazaretský, alebo obrázky, zvýrazňujúce utrpenie človeka na tejto Zemi (chudoba, choroby, úzkosť, strach... Počas premietania obrázkov je potrebný komentár.

Záver tvorí čítanie z knihy Jób (Jób 23,2-9; 24,1-4.9-12).

**2. KLINCE, KTORÉ PRIBÍJAM JA**

Každý dostane jeden klinec.

Meditácia

Komentátor:

Klinec v tvojich rukách.

Klince v tele ľudstva, v tele mojich bratov, v mojom tele.

Univerzálna bolesť.

Aj ja som spoluvinník. Aj ja vlastním klince, ktorými zraňujem.

Svojím jednaním som spôsoboval bolesť.

Moje myšlienky, tak rázne a neoblomné, akoby rana za ranou pribíjali mojich blížnych.

Nie vždy používam na veľké zranenie mocné klince.

Osvojil som si špendlíkovú techniku.

Malé pichnutie:

slovami, prístupom, pohľadmi,

škodoradostným úsmevom.

Nekonečne veľa špendlíkov pre zranenie blížnych.

Aj ja sám sa cítim byť zovretý klincami,

ktoré ja sám pribíjam.

Kto ma oslobodí?

Kto vytiahne ohnuté klince?

Pieseň – vyjadrujúca ľútosť.

**3. PRÍSĽUB VYSLOBODENIA**

Čítanie: Iz 49,14-16 alebo Rim 8,18-28.38-39

**4. KRISTUS VYŤAHUJE ČLOVEKU KLINCE**

Pred Evanjeliom je vhodné zaspievať pieseň.

Nasleduje čítanie textu Evanjelia podľa Marka 2,1-12 a krátky príhovor.

Prosba o odpustenie – nasledujú vlastné modlitby, poďakovanie, prosby.. (za každou treťou prosbou sa môže spievať refrén z Taizé).

Kyrie, Kyrie, eleison (2x).

Nakoniec sa spoločne pomodlíme.

Otče náš.

Znak pokoja.

Evanjelium: Mk 14,17-20.33-37

Keď sa číta Evanjelium, ďalší z predsedajúcich sa priblíži k panelu s červenou stuhou upraví siluetu Ukrižovaného.

Nakoniec prečíta Žid 4,14-16

(Po prečítaní môže začať sv. spoveď. Po sv. spovedi kajúcnik odovzdá klinec kňazovi, ktorý ho vloží do vreca zlatej alebo striebornej farby a po ukončení sviatosti zmierenia ich všetci kňazi položia pod panel.)

**6. POĎAKOVANIE**

Dospievame kánon: Boh je láska..

Počas spevu položí predsedajúci kyticu kvetov k panelu so siluetou.

Modlitba vďaky

Kňaz:

Je naozaj dôstojné a spravodlivé, vzdávať Ti vďaky, dobrý a milujúci Otče. Vo svojej láske si sa k nám priblížil. Boli sme ako mŕtvi, pribití zlom. Ty si poslal Krista, Tvojho Syna. Vzal na seba naše bremená. Bol ukrižovaný a znovu nám priniesol nádej. Vytiahol klince zla.

Uzdravení Ježišovými ranami sa stávame jeho spolupracovníkmi pri zmierňovaní bolesti našich bratov.

V našom srdci prebýva duch Lásky...

So srdcom plným radosti vďačne zaspievajme Bohu (napr. Magnificat).

*Podľa námetu v časopise Naim*

*spracoval Marián Majzel*